Ինչ վերաբերում է «Դուինգ բիզնեսին», որի սանդղակում մենք 4-5 տարի հետո գրավելու ենք բարձր տեղ, ապա դա, երեւի երաշխիք է, որ մեր միակ ու շատ մեծ կոշիկի ֆաբրիկայում արտադրած կոշիկը գրավի ողջ աշխարհը: Այդպիսով մենք աշխարհի շուկաներից դուրս կմղենք օրինակ իտալական կոշկագործներին: Անկասկած: Եվ ահա թե ինչու: Այն պարզ պատճառով, որ իտալացիները չեն միավորվել եւ չեն կառուցել մեկ հատ շատ մեծ ֆաբրիկա, եւ շարունակում են փոքր-մոքր ֆաբրիկաներում կոշիկ արտադրել, ու միմյանց հետ մրցել: Դե ի՞նչ ասես, հայ չեն` իտալացի են ու էդքան բանը չեն հասկանում: Ու բացի այդ, որը ավելի կարեւոր է, Իտալիան «Դուինգ բիզնեսում» նույնիսկ այսօր մեզանից շատ ետ է: Մենք 38-րդն ենք, Իտալիան` 50-րդը: Պատկերացնո՞ւմ ենք, եթե հայտնվենք ասենք 15-րդ տեղում, Իտալիան մեզ հետ մրցակցության մեջ ուղղակի կկործանվի: